Komisijos Reglamentas (EEB) Nr. 1516/74
1974 m. birželio 18 d.
dėl valstybių narių vykdomos sutarčių, sudaromų tarp cukraus gamintojų ir cukrinių runkelių augintojų, priežiūros
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1967 m. gruodžio 18 d. Tarybos reglamentą Nr. 1009/67/EEB dėl bendro cukraus rinkos organizavimo [1] su paskutiniais pakeitimais, padarytais Reglamentu (EEB) Nr. 1928/73 [2], ypač į jo 5 straipsnio 4 dalį, 31 straipsnio 6 dalį ir 38 straipsnį,
atsižvelgdama į 1968 m. vasario 20 d. Tarybos reglamentą (EEB) Nr. 206/68 [3], nustatantį bendrąsias cukrinių runkelių pirkimo-pardavimo sutarčių ir tarpusavio prekybinių susitarimų nuostatas, su paskutiniais pakeitimais, padarytais dokumentu [4], pridėtu prie naujų valstybių narių, stojančių į Europos ekonominę bendriją ir Europos atominės energijos bendriją, Stojimo sutarties [5], ypač į jo 11 straipsnį,
kadangi daugelis cukraus sektoriuje patvirtintų nuostatų, ypač Reglamento Nr. 1009/67/EEB 5, 30 ir 31 straipsnių nuostatos, yra susijusios su cukrinių runkelių pirkimo-pardavimo sutartimis ir tarpusavio prekybiniais susitarimais; kadangi pasitvirtino būtinybė reguliariai tikrinti, kad pirmiau minėtų sutarčių ir susitarimų nuostatos atitiktų paminėtas Bendrijos nuostatas; kadangi šiam tikslui veiksmingus patikrinimus galėtų atlikti valstybės narės;
kadangi reikėtų patvirtinti 1969 m. birželio 11 d. Komisijos reglamentą (EEB) Nr. 1087/69 [6] dėl valstybių narių pranešimų dėl cukraus su paskutiniais pakeitimais, padarytais Reglamentu (EEB) Nr. 700/73 [7];
kadangi valstybių narių pranešimai apie patikrinimų rezultatus leistų geriau suderinti tokius patikrinimus, atliekamus Bendrijos viduje;
kadangi Cukraus vadybos komitetas nepareiškė nuomonės per jo pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Kiekviena valstybė narė reguliariai tikrina, kaip profesionaliu lygmeniu patvirtintos nuostatos, pirmiausia nuostatos dėl cukrinių runkelių pirkimo bei apmokėjimo už juos, atitinka atitinkamas Bendrijos nuostatas.
2 straipsnis
1 straipsnyje minėtų patikrinimų rezultatai Komisijai perduodami kasmet iki birželio 30 d. Jei Komisija to reikalauja, valstybės narės pateikia jai pirkimo-pardavimo sutarčių ir tarpusavio prekybinių susitarimų formas.
3 straipsnis
Reglamento (EEB) Nr. 1087/69 4 straipsnis atšaukiamas.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1974 m. birželio 18 d.